Juozas Stasinas

Juozas Stasinas (g. 1938 m. rugpjūčio 25 d. Radvietyje, Kvėdarnos valsčius, Tauragės apskritis) – Lietuvos žurnalistas, redaktorius, leidėjas, ekologas.

 Biografija 
Nuo 1945 m. lankė Okslindžių pradinę mokyklą, baigė Šilutės darbo jaunimo vidurinę mokyklą. 1964 m. baigė Vilniaus universitetą, įgijo žurnalisto specialybę. 1963–1966 m. Gamtos apsaugos komiteto prie LSSR MT vyr. inspektorius gamtos apsaugos propagandai. 1966–1991 m. Lietuvos gamtos apsaugos draugijos respublikinės tarybos pirmininko pavaduotojas, žurnalo „Mūsų gamta“ redakcinės kolegijos narys.

Nuo 1989 m. laikraščio „Tėviškės gamta“ steigėjas, redaktorius, vyr. redaktorius, leidyklos „ABO“ įkūrėjas.Lietuvos aplinkosaugos raida. – Vilnius: ABO, 2000. – 35-50 psl. 1995 m. Vaižganto Lietuvai pagražinti draugijos atkūrėjas ir pirmosios valdybos pirmininko pavaduotojas. 2005 m. Lietuvos gamtos bičiulių asociacijos steigėjas ir valdybos pirmininkas. Lietuvos žurnalistų sąjungos, Meno kūrėjų asociacijos, Lietuvos žuvininkų sąjungos valdybos, Šilalės kraštiečių draugijos Vilniuje tarybos narys.Tarp geriausiųjų – ir mūsų kraštietis // Šilalės žinios, 2010-03-15 Daugiausia rašo gamtosaugos, ekologijos, ekologinės kultūros ugdymo temomis, parengė vienas ar su kitais autoriais per 10 knygų, brošiūrų, atspausdino per 200 straipsnių.

 Bibliografija 
 Kol nevėlu: straipsnių rinkinys. – Vilnius: Mintis, 1970. – 112 p.: iliustr.
 Lietuvos sparnuočiai: straipsnių rinkinys. – Vilnius: Mintis, 1973. – 80 p.: iliustr.
 Gamtos apsauga ir mokykla: straipsnių rinkinys / Juozas Stasinas, Elena Šapokienė. – Kaunas: Šviesa, 1975. – 134 p.
 Lietuvos TSR rezervatai ir draustiniai: metodinė medžiaga / Jonas Sasnauskas, Juozas Stasinas. – Vilnius, 1978. – 72 p.
 Poilsio organizavimas ir gamtos apsauga. – Vilnius, 1979. – 158 p.: iliustr.
 Ekologinės kultūros ugdymas: metodinės rekomendacijos / Bronislovas Ausiejus, Juozas Stasinas. – Vilnius: Lietuvos gamtos apsaugos draugija, 1981. – 95 p.
 25 visuomeninės gamtosaugos metai / Karolis Jankevičius, Juozas Stasinas. – Vilnius, 1986. – 67 p.
 Gamtosauga – visų rūpestis / Vytautas Simniškis, Juozas Stasinas. – Vilnius: Lietuvos gamtos apsaugos draugija, 1988. – 53 p.: iliustr.
 Lietuvos aplinkosaugos raida / Karolis Jankevičius, Juozas Stasinas. – Vilnius: ABO, 2000. – 319 p.: iliustr. – ISBN 9986-427-16-9
 Gamtojautos ir gamtamokslinio darbo pradų ugdymas mokykloje: regioninių konferencijų medžiaga / Algirdas Stanaitis, Juozas Stasinas. – Vilnius: ABO, 2007. – 143 p.: iliustr. – ISBN 978-9986-427-18-6
 Gamtos riterio lobiai: atsiminimų knyga apie gamtosaugininką Viktorą Bergą / Karolis Jankevičius, Juozas Stasinas. – Vilnius: Gamtos bičiulių asociacija, 2007. – 231 p.: iliustr. – ISBN 978-9986-427-20-9

 Įvertinimas 
 1974 m. Lenkijos gamtos apsaugos lygos medalis
 1980 m. LTSR gamtos apsaugos draugijos žymūnas
 1983 m. medalis „Už nuopelnus kraštotyrai ir paminklų apsaugai“
 1985 m. LTSR nusipelnęs gamtos apsaugos darbuotojas
 1988 m. LTSR gamtos apsaugos draugijos garbės narys
 1998 m. DLK Gedimino ordino 1-ojo laipsnio medalis 
 2002 m. Česlovo Kudabos premija
 2002 m. Juozo Kazicko premija
 2005 m. Meno kūrėjas
 2013 m. Lietuvos žuvininkų sąjungos garbės narys
 2013 m. aukščiausiojo laipsnio Nusipelniusio aplinkosaugininko ženklas
 2013 m. medalis „Už nuopelnus žurnalistikai“

 Šaltiniai 

Kategorija:Lietuvos redaktoriai
Kategorija:Lietuvos ekologai